Гөрләвекләр җыры.

 Шау –шулы,ыгы –зыгылы,ташулы,пычрак булса да яз яз инде ул!Табигать

нең яшәргән,шаян,көләч вакыты. Яз үзенең сихри көчләре белән һәр кеше

нең күңеленә үк үтеп керә,соңгы салкыннарны һәм җандагы карны эретә. Ниндидер көтелмәгән куаныч булыр төсле,бәхет –шатлыкка юл ачылыр сы

ман. Күрше кызлары да матураеп киткән кебек. Әни дә йомшарып куйган шикелле,атлаган саен әрләми.Пешергән күмәчләре дә кабарыбрак күренә. Яратып ашыйсың,тәмләп йоклыйсың,уйнап туймыйсың,мәктәпкә бөтенләй барасы килми. Әтинең күзенә чалынып,берәр эш кушканчы,урамга ычкыныр

га гына торасың.Эш эшлисе килмәгәннән түгел,бу язгы уеннар аеруча күңеле була.

 Миңа быел 15 яшь тула. Ни гаҗәп,хәзер минем малай –шалайлар белән уен уйнап йөрисем дә килми икән бит! Әллә балачакның гамьсез мизгелләре сиздерми генә үтеп тә киткәнме?!

 Бүген көн матур,язгы кояш нуры күзләремә карый. Ул,ахрысы,күңелемдәге үзгәрешне сизәдер,бераз елмайган кебек тоела. Йомшак җилгә битемне ку еп,мин тирә –якны күзәтәм,тынлыйм. Өй түбәсеннән тамчылар тама,кар сула ры юлга җыенганнар, ахры.Кояшлы тамчылар! Игътибар белән карасаң, нин ди моңлы,нинди дәртле бит алар ! Тыпылдашып, бер туктаусыз көй сузалар.

Мин,үзем дә сизмәстән, учымны куям.Алар килеп төшү белән җемелдәшеп, тирә –якка сибелә,битләремә чәчри. Кечкенә көмеш йолдызлар кагылудан җаныма рәхәт булып китә... Үзебез җәй буе яратып су коена торган утравым ни хәлдә икән? Олы юл аша чыгып,Чәкәй чокыры буйлап сак кына буага таба атлыйм.

 Челтер –челтер...

 Челтер –челтер...

 Тау битеннән,үзара серләшеп, гөрләвекләр ага. Ак тамчылар,көмеш тамчылар,тере тамчылар! Аларда мин зәңгәр күк төсен,кояш нурлары чагылышын күрәм. Гөрләвекләр моңының серенә төшенәсем килә.

 Уйный –уйный,гөрли –гөрли,жырлый –җырлый кайларга болай ашыгасыз, гөрләвекләр?

 Сез,кешеләр, язга кадәр иртәрәк әле,дип тыныч кына йөреп яткан вакытта, без Җир –Анабызны шаярып – кытыклап тирән йокысыннан уятабыз,дисез ме?

 Ул иркәләнеп кенә карлы калын юрганын ачуга, без, йөгерә –йөгерә, аның ягымлы йөзен саф суларыбыз белән юып төшерәбез,дисезме?

 Ә җыр –моңнарыгызны кайдан аласыз соң,җырчы гөрләвекләр?

 Әллә аккан юлыгыздагы ташлар,ноталарга салынып, сезгә моң,җыр чыга рып торамы?

 Әллә урман эчләреннән агып төшкәндә,сылу кызлар кебек җитәкләшкән ак каеннарның җырларын отып аласызмы,каеннарны моңлы диләр бит?

 Әллә кошлар үз җырларын,үз моңнарын түгәме?

 Әллә табигатькә гашыйк кешеләрнең мәхәббәте сезгә җыр,моң булып күчтеме икән?

Әллә гашыйклар йөрәк серләрен сезнең белән уртаклашып,җыр –моңнарын сезгә салдылар микән?

...Челтер –челтер... Без Җирнең язны сагынуларын шулай җырга салабыз,яз җиргә гөрләвекләр җыры белән генә килә, Су язы шулай башлана бит,дисез ме?

... Моң агыла. Язгы моң.Тиздән бакчада, урман –кырларда кошлар концерты башланачагын хәбәр итеп сыерчык бер сызгырып җибәрүгә,күңел дә җыр лый башлый...

 ...Утрауның ачык урыннарында кар әллә кайчан эрегән.Салкын саф кар сулары үткән елгы каткан чүп –чарны агызып алып киткән.Якын –тирәдәге чокыр –чакырга кар суы җыелган.Шул сулар кибеп беткәнче,юынып калырга ашыккандай,иске коры яфраклар астыннан баш төртеп,ап –ак чәчкәле нечкә генә сабаклы кар чәчкәләре –умырзаялар көләч көнгә керфекләрен ачкан икән. Мәңге яшел чыршылар уратып алган бу кечкенә утрауда да җанлылык сизелә.Язның бөтен гүзәллегенә сокланып,аның үзенә генә хас булган тәм

ле исен иснәп,мин бераз уйланып тордым.

 Әй,яз! Нинди матурлык, нинди көч бар синдә.Син бөексең,син мәңгелек

сең.Үзең дә,умырзаяларың да мәңгелек. Чөнки син һәр ел саен җиргә яңа сафлык,кешеләргә зур өмет –ышанычлар ,йөрәкләргә мәхәббәт китерәсең.

Тып –тып тамган тамчыларны,көчле ташкыннарга барып кушылырга ашыгып йөгергән гөрләвекләрне бик яратам.Бер –берсен куышып агучы бу гөрләвек тамчыларында әллә никадәр сер,могҗиза яшеренгән төсле. Шуларга кара дыммы,келт итеп Ул исемә төшә. Хәер,искә төшә дип, минем аны уйламаган бер минутым да юк ,бугай..Ни булды соң минем йөрәккә?!...Язгы кояш җылы сыннан йөрәгемдә менә –менә ачылырга торган сөю бөреләнә,ахры...

ВЫПОЛНИЛ

Фамилия\_Мусаллямов\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Имя\_Ильдан\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Отчество\_Ильнурович\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Класс\_8\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Школа\_МБОУ СОШ с.Карабашево\_\_\_\_\_\_\_\_\_\_\_\_\_\_\_

Город (село)\_Карабашево\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Район\_Илишевский\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ф.И.О. учителя\_Мусаллямова Айгуль Фанзиловна\_\_\_\_